Profesorul universitar Constantin Necula, despre limba română: "E limba în care dacă știi să vorbești, te aude Dumnezeu".
Profesorul universitar Constantin Necula a vorbit, la Marius Tucă Show, despre limba noastră, care a fost recâștigată cu atât de mult efort. "Nu toți ne-au lăsat o Românie Mare, dar toți ne-au lăsat o limbă română inalienabilă, o cultură românească ucigătoare pentru nemernicii". "E limba în care dacă știi să vorbești, te aude Dumnezeu. Pentru că Dumnezeu, poporul român îl ascultă în limba română".
Limba română, o limbă care judecă. Este o limbă grea, a voievozilor.Profesorul universitar Constantin Necula a vorbit, la Marius Tucă Show, despre limba noastră, care a fost recâștigată cu atât de mult efort: "Pe Aleea Îndrăgostiților din Grădina Raiului, că m-am plimbat și eu la Caracal într-o toamnă târziu la un examen de grad, și am văzut într-adevăr pe tineri că încă se iubesc, pe aleea aceea. Dar ce vreau să spun, pe Aleea asta a Îndrăgostiților din Rai, sunt unii oameni care au fost mult mai mult decât noi îndrăgostiți de dumnezeiasca Românie. Sper din inimă să ne aștepte și Goga, și Bolintineanu, și Nicolae Bălcescu, și ardelenii ăștia încruntați, Horia, Cloșca, Crișan, Avram – și când ne-om întâlni cu ei, să nu ne facem de rușine. Nu toți ne-au lăsat o Românie Mare, dar toți ne-au lăsat o limbă română inalienabilă, o cultură românească ucigătoare pentru nemernicii, de aceea nu iubesc băieții ăștia -din "Liga Ciocănarilor" cu ifose de academicieni – limba română, pentru că îi judecă, e o limbă grea, e limba voievozilor, e limba boierilor dăruitori, e limba grămăticilor ce învârteau cuvântul cu cumpăneală. E limba în care dacă știi să vorbești, te aude Dumnezeu. Pentru că Dumnezeu, poporul român îl ascultă în limba română. Și motivul este cel pe care l-ai spus tu: Între noi și Hristos, stau toți ai noștri, care au vorbit cândva limba română, mulți dintre ei Sfinți".